Αχιλλέας Καλεύρας

Ο Αχιλλέας Καλεύρας (1878 - 1972) ήταν Έλληνας έμπορος, πολιτικός, γερουσιαστής, υπουργός και νομάρχης.

 Βιογραφικά στοιχεία 
Γεννήθηκε στην Ξάνθη το 1878 και αποφοίτησε από το Γενικό Λύκειο Χατζηχρήστου της Κωνσταντινούπολης.Περιοδικό Πολύγυρος , έκδοση Λαογραφικού Ομίλου Πολυγύρου, σελ. 22 (άρθρο του Γιάννη Δ. Κανατά) Επίσης, σπούδασε πολιτικές και οικονομικές επιστήμες στη Γενεύη. 

Από τον Οκτώβριο του 1913 ως τον Ιούλιο του 1914 ήταν υποδιοικητής (Νομάρχης Χαλκιδικής) και το 1915 έγινε Νομάρχης Πρέβεζας για 9 μέρες (7 - 16 Νοεμβρίου 1915).Γεώργιος Ι. Κούρτης, Η κοινοβουλευτική πορεία της Πρέβεζας (1915-2005), Αθήνα 2005.

Επίσης, υπηρέτησε ως νομάρχης στη Φλώρινα, την Πέλλα  και τη Λάρισα (1918-19).

Από τις 4 Σεπτεμβρίου 1926 ως τις 4 Ιουλίου 1928 ήταν υφυπουργός Γενικός Διοικητής Μακεδονίας.O ξεχασμένος "εθνικός εχθρός"
Εξελέγη Γερουσιαστής Ροδόπης το 1929 (υπηρετώντας ως το 1935) Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 13, αρ. 54). και υπηρέτησε ως υφυπουργός Γενικός Διοικητής Ηπείρου από τις 14 Φεβρουαρίου 1929 ως τις 27 Φεβρουαρίου 1931 στις κυβερνήσεις του Ελευθερίου Βενιζέλου.
Από το 1935 ως το 1952 ήταν διευθυντής της Διεθνούς Έκθεσης Θεσσαλονίκης. 

Ανέπτυξε συγγραφικό έργο, με κύριο έργο του το "Η Ελλάς και οι Ιδέαι, Ο Στρατός, η Μακεδονία και ο Βενιζέλος".

Πέθανε σε ηλικία 94 ετών στη Θεσσαλονίκη στις 27 Ιουνίου 1972 και κηδεύτηκε την επομένη από τον ιερό ναό της του Θεού Σοφίας.εφ. Μακεδονία, φύλλο 28-6-1972, σελ. 10 (μέσω ΕΒE)
 Πηγές 
Κατάλογος τεκμηρίων

 Παραπομπές 

Κατηγορία:Έλληνες γερουσιαστές
Κατηγορία:Έλληνες υφυπουργοί Γενικοί Διοικητές Μακεδονίας
Κατηγορία:Έλληνες υφυπουργοί Γενικοί Διοικητές Ηπείρου
Κατηγορία:Νομάρχες Λάρισας
Κατηγορία:Νομάρχες Πέλλας
Κατηγορία:Νομάρχες Πρέβεζας
Κατηγορία:Νομάρχες Φλώρινας
Κατηγορία:Νομάρχες Χαλκιδικής
Κατηγορία:Έλληνες Νομάρχες